**Pescuit la copca Sinelui**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*pe lamela lutului\*

din pupilă de veșnicie

fire de magie extrag

uneori mă doare

incandescența albastrului

privirii să-i dau spațialitate celestă

exersez

(în val de-nălțare)

pescuitul la copcă

sângelui nu-i poți acorda

octava tăcerii

din strune

abisul așteaptă să-l mestec întreg

fără inutile regrete

lepăd pe țărm

ochi înmâliți

n-au

asigurare de orizonturi

viul

în stare primară

demult scurs în pământ

rămâne din mal

să fluiere

proteste

și să-și stingă feștila

anonim